# 338. pr. n. e.

|  |  |
| --- | --- |
| **Vjekovi:**  |  5. vijek pne.  - **4. vijek pne.** - 3. vijek pne.  |
| **Decenije:** |  360-e pne.  350-e pne.  340-e pne. -  330-e pne. - 320-e pne.  310-e pne.  300-e pne.
 |
| **Godine:** | 341. pne. 340. pne. 339. pne. - **338. pne.** - 337. pne. 336 pne. 335 pne.
 |

Godina **338. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Kamila i Menija** (ili, rjeđe, **godina 416. *Ab urbe condita). Oznaka 338. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

Bitka kod Heroneje

338. pne. po kalendarima
| Gregorijanski
 | 338. pne.
 |
| Olimpijada
 | 110:2.–110:3.
 |
| Ab urbe condita
 | 416.
 |
| Seleukidski
 | -26–-25.
 |
| Islamski
 | 988–987. BH
 |
| Hebrejski
 | 3423–3424.
 |
| Bizantski
 | 5171–5172.
 |
| Koptski
 | -621–-620.
 |
| Iranski
 | -959–-958. BP
 |
| Hindu kalendari
 |  |
| • *Vikram Samvat* | -281–-280.
 |
| • *Shaka Samvat* | 260–261.
 |
| • *Kali Yuga* | 2764–2765.
 |
| Kineski
 | 2299–2300.
 |
| Holocenski kalendar
 | 9663.
 |
| p • r • u |
| Podrobnije: Kalendarska era |

## Događaji

* Nakon što je na čelu amfiktionske vojske porazio Lokriđane, Filip II Makedonski ulazi u Fokidu, a potom kroz dolinu Kefisa ide na jugoistok i zauzima strateški važan grad Elateju.
* Zabrinuta zbog makedonskog pohoda na jug, Atena sklapa protiv-makedonski savez sa Eubejom, Megarom, Ahejom, Korintom, Akarnanijom kome se nakon Demostenove diplomatske misije priključuje i dotadašnji Filipov saveznik Teba.
* 2.8. - Bitka kod Heroneje u kojoj Filip II Makedonski, uz pomoć svog sina Aleksandra ostvaruje veliku pobjedu nad atensko-tebanskom koalicijom. Filip prema poraženim Tebancima ima malo milosti, ali Atena, uz pomoć diplomata Demada, ostvaruje relativno blage uvjete mirovnog ugovora. Filip sa svojom pobjedničkom vojskom prodire na Peloponez, uspostavljajući makedonsku hegemoniju nad Grčkom te poziva predstavnike svih polisa na veliki kongres u Korintu.
* Perzijski vojskovođa i vezir, eunuh Bagoas, pada u nemilost kod kralja Artakserksa III. Nastojeći se održati na vlast Bagoas organizira ubistvo Artakserksa i na vlast formalno postavlja njegovog mladog sina Arsesa, dok će on sam nastaviti vladati kao siva eminencija.
* Latinski rat završava formalnim raspuštanjem Latinskog saveza čiji gradovi i teritorije dolaze pod neposrednu rimsku vlast, ali veliki broj njihovih građana dobiva rimsko državljanstvo i uz to vezana politička prava. Padom Ancijuma, pak, istovremeno prestaje otpor Volščana Rimljanima.
* Kartagina pokušava potkopati dominaciju sirakuškog vođe Timoleona nad Sicilijom, poslavši najamnike u pomoć njegovog suparniku Hiketi iz Leontinija, ali taj pokušaj završava Hiketinim zarobljavanjem i pogubljenjem. Timoleon nastavlja rušiti tirane po Siciliji, a nakon završenog zadatka se povlači iz javnog života.
* Nakon što je pet godina bez uspjeha kao najamnik u tarentskoj službi vodio rat protiv italičkih plemena, spartanski kralj Arhidam III gine u borbi kraj mjesta Manduria u Kalabriji. Na prijestolju ga nasljeđuje sin Agis III.
* Atenski državnik i orator Likurg preuzima nadzor nad gradskim financijama i udvostručuje gradske prihode.

## Rođenja

## Smrti

* Artakserks III, kralj Perzije (ubistvo) (r. cca. 425. pne.)
* Arhidam III, kralj Sparte (ubijen u bitci)
* Isokrat, atenski orator (r. 436. pne.)
* Hiketa, tiranin Leontinija (približni datum) (r. cca. 400. pne.)
* Shang Yang, kineski državnik Qina (executed)
* Xiao od Qina, vojvoda Qina u Kini (r. 381. pne.)